[{"text_idx": "#000003", "text": "NYMFi looja ja disaineri Triin Ka\u0308rblase so\u0303nul oli vo\u0303imalus Milano moena\u0308dalal osaleda u\u0308he ammuse unistuse ta\u0308itumine: \u201eSain Milanos vo\u0303imaluse veelgi laiemalt puudutada naiste olemust nii kleitide ilu kui ka nende lugude ja so\u0303numite kaudu, mida mu looming kannab. See siiras ro\u0303o\u0303m, kaasaelamine ja toetus nii paljude naiste poolt on mulle kinnitanud, et tee, mida ka\u0308in, on o\u0303ige.\u201c"}, {"text_idx": "#000004", "text": "Triin Ka\u0308rblase so\u0303nul mo\u0303istab ta, et ka\u0308ib teiste moeloojatega sarnast rada, kuid teatud osas eristub tuntavalt: \u201ePuudutan ja ko\u0303netan eelko\u0303ige just neid, kel on sarnane maailmatunnetus. Need on naised, kes ei na\u0308e ainult kleitide visuaalset ilu, vaid tajuvad veel midagi enamat. Seda miskit, mida olen oma kleitide sisse kutsunud ja mis aitab nende kandjatel leida u\u0308les oma naiseliku va\u0308e.\u201c NYMFi looja so\u0303nul liigub kogu moemaailm vaikselt samas suunas. \u201eTaas hakatakse hindama hingestatust, ajatust, pu\u0308hendumist, su\u0308mboolikat, ka\u0308sito\u0308o\u0308d ja unikaalsust. Vahepeal teise a\u0308a\u0308rmusesse suundunud kiirmood hakkab taas teed andma loomingule ja lokaalsetele tegijatele. Kesksoolisus ja ro\u0303hutatult koleda kaudu s\u030cokeerimine hakkab taas asenduma u\u0308lima naiselikkuse vaba va\u0308ljendusega,\u201c ra\u0308a\u0308kis Ka\u0308rblane."}, {"text_idx": "#000005", "text": "Milano moena\u0308dalal osalemise kogemus andis Triin Ka\u0308rblasele vo\u0303imaluse olla na\u0308htav nii rahvusvaheliselt kui ka kodumaal. Moebra\u0308nd NYMF tutvustas oma loomingut Milano moena\u0308dala raames toimuva Emerging talents show raames. See on moemaailma to\u0303usvaid ta\u0308htesid tutvustav moena\u0308dala osa, kus osalemiseks saadetakse igal aastal kutse viiele disainerile, kelle to\u0308o\u0308 on moemaailma tipptegijatele silma ja\u0308a\u0308nud."}, {"text_idx": "#000011", "text": "Koristamine ilma juhtmeta: varstolmuimeja annab paindlikkuse ja vabaduse"}, {"text_idx": "#000012", "text": "Kuidas valida sobiv kihlaso\u0303rmus? Praktiline juhend"}]